LV Eiropas Savienības Oficiālais Vēstnesis C 191/34

Grozījumu pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2017/C 191/07)

Šī publikācija dod tiesības izteikt iebildumus pret grozījumu pieteikumu atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

APSTIPRINĀŠANAS PIETEIKUMS ATTIECĪBĀ UZ PRODUKTA SPECIFIKĀCIJAS GROZĪJUMU, KAS NAV MAZNOZĪMĪGS, AIZSARGĀTA CILMES VIETAS NOSAUKUMA/AIZSARGĀTAS ĢEOGRĀFISKĀS IZCELSMES NORĀDES GADĪJUMĀ

Grozījuma apstiprināšanas pieteikums saskaņā ar Regulas (ES) Nr. 1151/2012 53. panta 2. punkta pirmo daļu

PERA DELL’EMILIA ROMAGNA

ES Nr.: PGI-IT-02192 – 28.9.2016.

ACVN ( ) AĢIN ( X )

1. Pieteikuma iesniedzēja grupa un tās likumīgās intereses

Centro Servizi Ortofrutticoli

Adrese : Via Bologna 534 44040 Ferrara ITALIA Tālr. : +39 0532904511 Fakss : +39 0532904520 E-pasts : info@csoservizi.com

Grupai Centro Servizi Ortofrutticoli ir tiesības iesniegt grozījuma pieteikumu atbilstīgi Lauksaimniecības, pārtikas un mežsaimniecības politikas ministrijas 2013. gada 14. oktobra Dekrēta Nr. 12511 13. panta 1. punktam.

2. Dalībvalsts vai trešā valsts

Itālija

3. Produkta specifikācijas punkts, uz kuru attiecas grozījums vai grozījumi

— ☐ Produkta nosaukums — ☒ Produkta apraksts — ☒ Ģeogrāfiskais apgabals — ☒ Izcelsmes apliecinājums — ☒ Ražošanas metode — ☐ Saikne — ☒ Marķējums — ☒ Cits (iepakojums, informācija par kontroles iestādi)

4. Grozījuma vai grozījumu veids

— ☒ Ar reģistrētu ACVN vai AĢIN apzīmēta produkta specifikācijas grozījums, ko nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu. — ☐ Ar reģistrētu ACVN vai AĢIN apzīmēta produkta specifikācijas grozījums, ko nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, ja vienots dokuments (vai tā ekvivalents) attiecībā uz produktu nav publicēts.

5. Grozījums vai grozījumi

Produkta apraksts

Pašreizējās produkta specifikācijas 2. pants

Teksta daļu:

“Ar norādi Pera dell’Emilia Romagna apzīmē tikai augļus, kas izaudzēti no šādām bumbieru šķirnēm: Abate Fetel, Cascade, Conference, Decana del Comizio, Kaiser, Max Red Bartlett, Passa Crassana un Williams.”

izsaka šādā redakcijā:

“Ar norādi Pera dell’Emilia Romagna apzīmē tikai augļus, kas izaudzēti no šādām bumbieru šķirnēm: ‘Abate Fetel’, ‘Cascade’, ‘Conference’, ‘Decana del Comizio’, ‘Kaiser’, ‘Max Red Bartlett’, ‘Passa Crassana’, ‘Williams’, ‘Santa Maria’ un ‘Carmen’.”

Lai papildinātu un atjauninātu šķirņu klāstu un nodrošinātu to, lai ar AĢIN Pera dell’Emilia Romagna apzīmētie bumbieri būtu pietekami agrāk, ir pievienotas divas agrīnas šķirnes:

— šķirne ‘Santa Maria’: šķirne ‘Santa Maria’ ir sastopama Emīlijā-Romanjā kopš 1948. gada, un tās audzēšanai atvēlēto hektāru skaits gadu gaitā ir audzis. Turklāt, iekļaujot šo šķirni, tiek nodrošināta AĢIN “Pera dell’Emilia Romagna” bumbieru pieejamība ilgākā periodā, jo tie ir agrīnas šķirnes bumbieri, kuru ražu novāc vasarā,

— šķirne ‘Carmen’: agrīna šķirne, ko arvien lielākā apjomā ražo Emīlijas-Romanjas reģionā. Lai gan tā ir divu tradicionālu bumbieru šķirņu – ‘Guyot’ un ‘Bella di Giugno’ – hibrīds, tā ir samērā jauna šķirne. Šīs šķirnes iekļaušana produkta specifikācijā pagarinātu produkta pieejamības periodu un paplašinātu un papildinātu vasaras produktu klāstu, kā arī aizstātu šķirnes, kuras vairs netiek audzētas.

Pamatojoties uz šo grozījumu, kopsavilkuma lapas (OV C 284, 8.11.2008., 7. lpp.) 4.2. punktā esošo teikumu:

“AĢIN Pera dell’Emilia Romagna ir produkts, ko iegūst no šādām šķirnēm: Abate, Fetel, Cascade, Conference, Decana del Comizio, Kaiser, Max Red Barlett, Passa Crassana, Williams.”

izsaka šādā redakcijā:

“AĢIN Pera dell’Emilia Romagna bumbieri ir produkts, ko iegūst no šādu šķirņu bumbierēm: ‘Abate Fetel’, ‘Cascade’, ‘Conference’, ‘Decana del Comizio’, ‘Kaiser’, ‘Max Red Bartlett’, ‘Passa Crassana’, ‘Williams’, ‘Santa Maria’ un ‘Carmen’.”

Pašreizējās produkta specifikācijas 6. pants – kopsavilkuma lapas 4.2. punkts

Tekstu:

“ Abate Fetel šķirnei: epikarps: dzeltenīgi zaļš, rūsgans ap kausiņa bedrīti un kātiņu; forma: iegarena, diezgan izstiepta; izmērs: diametrs – vismaz 55 mm; cukura saturs: (izteikts Briksa grādos) 13; stingruma maksimālā robežvērtība: 5; garša: salda. Conference šķirnei: epikarps: dzeltenīgi zaļš, rūsojums ap kausiņa bedrīti, kas bieži vien novērojams augļa pamatnes trešdaļā; forma: bieži vien simetriska bumbierveida forma; izmērs: diametrs – vismaz 55 mm; cukura saturs: (izteikts Briksa grādos) lielāks par 13; stingruma maksimālā robežvērtība: 5,5; garša: salda. Decana del Comizio šķirnei: epikarps: gluds, gaiši dzeltenīgi zaļš, bieži vien sarkanā krāsā, kur to apspīdējusi saule, rūsojums neregulārs; forma: turbīnveida; izmērs: diametrs – vismaz 55 mm; cukura saturs: (izteikts Briksa grādos) lielāks par 13; stingruma maksimālā robežvērtība: 4,5; garša: salda un aromātiska. Kaiser šķirnei: epikarps: nedaudz raupjš, pilnībā rūsgans; forma: iegarena bumbierveida forma; izmērs: diametrs – vismaz 55 mm; cukura saturs: (izteikts Briksa grādos) lielāks par 13; stingrums: 5,7; garša: augļa mīkstums sulīgs, ar piesātinātu, labu garšu. Williams un Max Red Barlett šķirnei: epikarps: gluds, dzeltenā krāsā, virskrāsa nedaudz sarkanīga vai spilgti sarkana, epikarps reizēm svītrains; forma: tipiska bumbierveida vai neregulāra bumbierveida; izmērs: diametrs – vismaz 60 mm; cukura saturs: (izteikts Briksa grādos) lielāks par 12; stingruma maksimālā robežvērtība: 6,5; garša: salda un aromātiska. Cascade šķirnei: epikarps, forma, izmērs, cukura saturs, izteikts Briksa grādos, lielāks par 13, stingruma maksimālā robežvērtība, garša kā attiecīgajā raksturojumā. Passa Crassana šķirnei: epikarps, forma, izmērs, cukura saturs, izteikts Briksa grādos, lielāks par 13, stingruma maksimālā robežvērtība, garša kā attiecīgajā raksturojumā.”

izsaka šādā redakcijā:

“šķirnei ‘Abate Fetel’: epikarps: gaiši dzeltenīgi zaļš, rūsgans ap kausiņa bedrīti un kātiņu; forma: iegarena, diezgan izstiepta; izmērs: diametrs – vismaz 60 mm; cukura saturs (izteikts Briksa grādos): vismaz 13; stingruma maksimālā robežvērtība: 5 kg/0,5 cm2. šķirnei ‘Conference’: epikarps: dzeltenīgi zaļš, rūsojums ap kausiņa bedrīti, kas bieži vien vērojams augļa apakšējā trešdaļā pie pamatnes; forma: bieži vien simetriska bumbierveida forma; izmērs: diametrs – vismaz 60 mm; cukura saturs (izteikts Briksa grādos): vismaz 13; stingrums: nepārsniedz 5,5 kg/0,5 cm2. šķirnei ‘Decana del Comizio’: epikarps: gluds, gaiši dzeltenīgi zaļš, bieži vien sarkanā krāsā, kur to apspīdējusi saule, rūsojums neregulārs; forma: turbīnveida; izmērs: diametrs – vismaz 70 mm; cukura saturs (izteikts Briksa grādos): vismaz 13; stingrums: nepārsniedz 4,5 kg/0,5 cm2. šķirnei ‘Kaiser’: epikarps: raupjš, pilnīgi rūsgans; forma: iegarena bumbierveida forma; izmērs: diametrs – vismaz 60 mm; cukura saturs: (izteikts Briksa grādos) vismaz 13; stingrums: nepārsniedz 5,5 kg/0,5 cm2. šķirnei ‘Williams’ un ‘Max Red Bartlett’: epikarps: gluds, dzeltenīgi zaļā pamatkrāsā, virskrāsa nedaudz sarkanīga vai spilgti sarkana, epikarps reizēm svītrains; forma: tipiska bumbierveida vai neregulāra bumbierveida; izmērs: diametrs – vismaz 60 mm; cukura saturs (izteikts Briksa grādos): vismaz 12; stingrums: nepārsniedz 6,5 kg/0,5 cm2. šķirnei ‘Cascade’: epikarps: gaiši zaļā pamatkrāsā, virskrāsa spilgti sarkana, rūsojums klāj vismaz 10–25 % augļa virsas; forma: heterogēna mucveida forma ar vertikālu un šķērsenisku asimetriju; izmērs: diametrs – vismaz 60 mm; cukura saturs (izteikts Briksa grādos): vismaz 13; stingrums: nepārsniedz 5,5 kg/0,5 cm2. šķirnei ‘Passa Crassana’: epikarps: blīvs, zaļā krāsā, ar rūsganām lenticelēm; forma: ābolveida forma, bieži – mucveida forma; izmērs: diametrs – vismaz 60 mm; cukura saturs (izteikts Briksa grādos): vismaz 13; stingrums: nepārsniedz 6,5 kg/0,5 cm2. šķirnei ‘Santa Maria’: epikarps: gluds, dzeltenīgi zaļā pamatkrāsā; forma: bumbierveida forma vai nošķelta bumbierveida forma; izmērs: diametrs – vismaz 60 mm; cukura saturs (izteikts Briksa grādos): vismaz 12; stingrums: nepārsniedz 6 kg/0,5 cm2. šķirnei ‘Carmen’: epikarps: zaļš ar sārtām niansēm; forma: iegarena, nedaudz izstiepta; izmērs: diametrs – vismaz 60 mm; cukura saturs (izteikts Briksa grādos): vismaz 12; stingrums: nepārsniedz 6 kg/0,5 cm2.”

Lai nodrošinātu augstāku kvalitātes līmeni, nepieciešamais minimālais izmērs būtu jāpalielina. Šķirnēm ‘Abate Fetel’, ‘Conference’ un ‘Kaiser’ minimālais diametrs no 55 mm palielināts līdz 60 mm. Šķirnei ‘Decana del Comizio’ tas no 55 mm palielināts līdz 70 mm.

Standartizēta norāde par cukura saturu. Turklāt nolemts izņemt garšas aprakstu, jo tā ir lieka norāde, kas ir tīri subjektīva un nav pārbaudāma un kas tādējādi specifikācijā nav būtiska. Lai standartizētu visu to šķirņu aprakstus, kuras jāiekļauj produktu specifikācijā, ir pievienoti un/vai noteikti (ja tādu nebija) aprakstoši parametri un iekļauti šķirnes ‘Santa Maria’ un ‘Carmen’ pilni apraksti.

Lielākas skaidrības labad ir precizēta augļa stingruma mērvienība, proti, attiecība starp spēku (kg) un spiedienu, ko uz augļa virsas (cm2) rada penetrometrs.

Ģeogrāfiskais apgabals

Pašreizējās specifikācijas 3. panta a) punktu

“a) Reggio Emilia provincē – Casalgrande, Correggio un Rubiera.”

izsaka šādā redakcijā:

“a) Reggio Emilia provincē – Casalgrande, Reggio Emilia, Correggio, Rubiera, San Martino in Rio un Scandiano.”

Reggio Emilia province: jāiekļauj pašvaldību Reggio Emilia, San Martino in Rio un Scandiano teritorija. Šo pašvaldību teritorijā, jo īpaši Reggio Emilia pašvaldības teritorijā, bumbieru audzēšana ir diezgan nozīmīga. Turklāt šo pašvaldību teritorijas atrodas blakus un robežojas ar pašvaldību teritorijām (kā arī Modena provinci), uz ko jau attiecas produkta specifikācija, un to klimatiskās īpatnības un tradīcijas ir ļoti līdzīgas tām, kādas pastāv jau iekļauto pašvaldību teritorijās.

Pašreizējās specifikācijas 3. panta c) punktu

“c) Ferrara provincē – Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Massa Fiscaglia, Mesola, Fiscaglia, Migliarino, Migliaro, Mirabello, Ostellato, Poggio Renatico, Portomaggiore, Ro Ferrarese, S. Agostino, Tresigallo, Vigarano Mainarda un Voghiera.”

izsaka šādā redakcijā:

“c) Ferrara provincē – Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Mesola, Fiscaglia, Mirabello, Ostellato, Poggio Renatico, Portomaggiore, Ro Ferrarese, S. Agostino, Tresigallo, Vigarano Mainarda un Voghiera.”

Ferrara province: precizēts, ka pareizs pašvaldības Ro nosaukums ir Ro Ferrarese. Turklāt 2014. gada 1. janvārī, apvienojot blakus esošo pašvaldību Massa Fiscaglia, Migliarino un Migliaro teritorijas, tika izveidota Fiscaglio pašvaldība. Trīs iepriekš minēto pašvaldību teritorijas kopumā ir aizstātas ar Fiscaglia pašvaldības teritoriju, nemainot specifikācijas aptverto apgabalu.

Pašreizējās specifikācijas 3. panta d) punktu

“d) Bologna provincē – Anzona dell’Emilia, Argelato, Baricella, Bazzano, Bentivoglio, Budrio, Calderara di Reno, Castello d’Argile, Castelguelfo, Castelmaggiore, Crespellano, Crevalcore, Galliera, Granarolo dell’Emilia, Malalbergo, Medicina, Minerbio, Molinella, Mordano, Pieve di Cento, S. Agata Bolognese, S. Giorgio di Piano, S. Giovanni in Persiceto, S. Pietro in Casale un Sala Bolognese.”

izsaka šādā redakcijā:

“d) Bologna provincē – Anzola dell’Emilia, Argelato, Baricella, Valsamoggia – Loc. Bazzano, Bentivoglio, Budrio, Calderara di Reno, Castel d’Argile, Castelguelfo, Castelmaggiore, Valsamoggia – Loc. Crespellano, Crevalcore, Galliera, Granarolo dell’Emilia, Malalbergo, Medicina, Minerbio, Molinella, Mordano, Pieve di Cento, S. Agata Bolognese, S. Giorgio di Piano, S. Giovanni in Persiceto, S. Pietro in Casale un Sala Bolognese.”

Bologna province: attiecībā uz pašvaldību Anzola dell’Emilia ir izlabota pārrakstīšanās kļūda; pareizais nosaukums ir Anzola dell’Emilia, nevis Anzona dell’Emilia. Attiecībā uz pašvaldību Valsamoggia – arī tā tika izveidota 2014. gada 1. janvārīBologna provincē, apvienojot blakus esošo pašvaldību Bazzano, Castello di Serravalle, Crespellano, Monteveglio un Savigno teritorijas. Tādējādi, lai atjauninātu informāciju ar pareizajiem vietu nosaukumiem, pirms vietu nosaukumiem Bazzano un Crespellano tika ievietots pašvaldības teritorijas nosaukums. Arī šajā gadījumā ražošanas apgabali nav mainīti.

Pašreizējās specifikācijas 3. panta e) punktu

“e) Ravenna provincē – Alfonsine, Bagnacavallo, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, S. Agata sul Santerno un Solarolo.”

izsaka šādā redakcijā:

“e) Ravenna provincē – Alfonsine, Bagnacavallo, Bagnara di Romagna, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, S. Agata sul Santerno un Solarolo.”

Ravenna province: ģeogrāfiskajā apgabalā jāiekļauj pašvaldības Bagnara di Romagna teritorija, kas atrodas Ravenna provincē un ko pilnīgi ieskauj pašvaldību teritorijas, kuras jau ir iekļautas specifikācijā (Massalombarda, Lugo, Cotignola, Solarolo un Mordano). Šīs pašvaldības teritorija ir labi piemērota bumbieru audzēšanai, un tās īpašās atrašanās vietas dēļ tās klimatiskās īpatnības un tradīcijas ir ļoti līdzīgas tām, kādas pastāv jau iekļauto pašvaldību teritorijās.

Ražošanas metode

Pašreizējās produkta specifikācijas 4. pants

Teikumu:

“Apūdeņošana, mēslošana un citas kultivēšanas un lauksaimniecības darbības jāveic saskaņā ar tehniskajiem noteikumiem, kurus snieguši Emilia Romagna reģiona kompetentie dienesti.”

svītro.

Daļa, kas attiecas uz agrotehnisko un agronomisko praksi, ir svītrota, pamatojoties uz to, ka tas ir priekšnosacījums, kuram jāatbilst visām saimniecībām. Patiesībā dažu prasību regulatīvā attīstība un saistošais raksturs nozīmē to, ka daži kritēriji tiek neizbēgami ievēroti. Tādēļ tiek uzskatīts, ka nav nepieciešams to norādīt specifikācijā.

Teikumu:

“Ir atļauti parasti izmantojamie stādīšanas attālumi, un jaunajās plantācijās iespējamais blīvums ir ne vairāk kā 3 000 augu uz hektāru.”

izsaka šādā redakcijā:

“Ir atļauti parasti izmantojamie stādīšanas attālumi, un jaunajās plantācijās iespējamā biezība ir ne vairāk kā 6 000 augu uz hektāru.”

Tehnoloģiskā attīstība un inovācija, kā pamatā ir jaunu potcelmu pieejamība, ļauj audzēt bumbieres, kas sastādītas lielākā biezībā nekā agrāk. Jaunākie sasniegumi audzēšanas metožu jomā ir devuši iespēju palielināt augu skaitu uz hektāru, lai saīsinātu plantāciju neproduktīvos periodus un standartizētu un uzlabotu produktu kvalitāti. Lai gan konkrēts augu skaits uz hektāru nav noteikts, maksimālā biezība – 6 000 augu – šķiet saprātīgs ierobežojums, kas ļauj uzturēt produktu augstu kvalitāti, vienlaikus ievērojot tradicionālās audzēšanas metodes.

Teikumu:

“Kultivēšanas praksē jāietver atzarošana, ko ziemā veic vismaz vienu reizi un vasarā – divas reizes.”

svītro.

Ierobežojums attiecībā uz atzarošanas skaitu ir svītrots, lai sniegtu lauksaimniekiem iespēju veikt atzarošanu vispiemērotākajā daudzumā, pamatojoties uz labas audzēšanas un saimniekošanas prasībām un atbilstību tām.

Teikumu:

“Maksimālā ražība visām atļautajām šķirnēm ir 450 cnt/ha.”

izsaka šādā redakcijā:

“Maksimālā ražība visām atļautajām šķirnēm ir 550 cnt/ha.”

Teikumu:

“Ņemot vērā sezonālo gaitu un ar vidi saistītos audzēšanas apstākļus, Emīlijas-Romanjas reģions katru gadu līdz 15. jūlijam attiecībā uz katru 2. pantā minēto šķirni nosaka orientējošu vidējo vienības ražošanas apjomu iepriekš minētās robežvērtības ietvaros.”

svītro.

Šis ir novecojis noteikums, kas pašreizējos tiesību aktos ir aizstāts.

Teikumus:

“Mitruma un temperatūras vērtībai aukstumkamerās jābūt 4–6 °C. Šķirnes, kuras paredzēts laist tirdzniecībā pavasarī, jāuzglabā kamerās ar kontrolētu gaisa saturu.”

svītro.

Tiek uzskatīts, ka nav nepieciešams norādīt temperatūru, ņemot vērā jau noteikto dzesēšanas metodes izmantošanu. Pašreizējā specifikācijā noteiktā uzglabāšanas temperatūra apgrūtina produkta optimālu uzglabāšanu. Šāda temperatūra ir piemērota iepriekšējai atdzesēšanai; tā nav piemērota produktu pareizai uzglabāšanai aukstumkamerā un tādējādi to kvalitātes un organoleptisko īpašību saglabāšanai. Turklāt ir svītrots norādījums par pavasarī tirgojamo šķirņu uzglabāšanu kontrolētas temperatūras apstākļos, lai ražotājiem ļautu izmantot citas uzglabāšanas metodes.

Izcelsmes apliecinājums

Pašreizējās produkta specifikācijas 5. pants

Tekstu:

“Emīlijas-Romanjas reģionam ir jāpārbauda, vai iepriekš 4. pantā minētie atbilstošie tehniskie nosacījumi tiek ievēroti. Bumbieres, kas piemērotas Pera dell’Emilia Romagna ražošanai, ir jāreģistrē atbilstošajā reģistrā, kuru izveido, atjaunina un publicē reizi gadā. Šā reģistra kopijai jābūt iesniegtai katrā no pašvaldībām, kuras atrodas ražošanas apgabalā. Lauksaimniecības, pārtikas un mežsaimniecības resursu ministrija nosaka procedūras, kas jāievēro saistībā ar reģistrāciju, ziņošanu par ikgadējo produkciju un atbilstošās sertifikācijas iegūšanu, lai nodrošinātu tās gadā atzītās produkcijas pareizu un piemērotu uzraudzību, ko tirgo ar aizsargātu ģeogrāfiskās izcelsmes norādi.”

svītro un aizstāj ar šādu tekstu:

“Visi ražošanas posmi jāuzrauga, katrā posmā dokumentējot izejmateriālus un gatavo produkciju. Šādā veidā un reģistrējot zemesgabalus, kuros tiek audzēts produkts, zemes reģistrā, ražotājus un iesaiņotājus – sarakstos, kurus pārvalda kontroles iestāde –, kā arī ziņojot kontroles iestādei par saražoto produktu daudzumiem, tiek garantēta produkta izsekojamība. Visas attiecīgajos reģistros ierakstītās fiziskās vai juridiskās personas saskaņā ar specifikācijas noteikumiem un atbilstošo pārbaudes plānu pārbauda kontroles iestāde.”

Pants attiecībā uz izcelsmes apliecinājumu ir pilnīgi aizstāts un pielāgots, jo sākotnējā pantā bija minētas metodes un rīki, kas vairs nav spēkā. Jaunajā pantā ir norādītas procedūras, ko paredz pašreizējās kontroles shēmas.

Iepakošana un marķēšana

Pašreizējās produkta specifikācijas 7. pants

Rindkopu:

“Produktu Pera dell’Emilia Romagna laiž tirdzniecībā, izmantojot visa veida iepakojumus, kas atbilst Kopienā spēkā esošo tiesību aktu noteikumiem:

vairākos slāņos 60 × 80 cm, 80 × 120 cm, 100 × 120 cm tvertnēs ar atverēm;

gan vienā, gan vairākos slāņos kartona, koka un plastmasas kastēs, kuru izmērs ir 30 × 40 cm;

gan vienā, gan vairākos slāņos kartona, koka un plastmasas kastēs, kuru izmērs ir 40 × 60 cm;

vienā slānī un jauktā veidā kastēs, kuru izmērs ir 20 × 30 cm;

iesaiņojot katru augli atsevišķi vai vairākus kopā (paplātēs, grozos, kartona kastēs u. c.).”

izsaka šādā redakcijā:

“Produktu Pera dell’Emilia Romagna laiž tirdzniecībā, izmantojot visa veida iepakojumus, kas atbilst Kopienā spēkā esošo tiesību aktu noteikumiem.”

Norādes par dažāda veida iepakojumu ir svītrotas, ņemot vērā to, ka pantā tās ir uzskaitītas tikai piemēra veidā, un to, ka tajā jau ir noteikts, ka iepakojumam jāatbilst spēkā esošajiem noteikumiem.

Teikumu:

“AĢIN produktu identifikācijai kastēs un tvertnēs atsevišķiem augļiem uzlīmē attiecīga logotipa uzlīmi, un iepakotajā vienībā minētā uzlīme atrodas vismaz uz 70 % augļu.”

groza un papildina šādi:

“AĢIN produktu identifikācijai kastēs un tvertnēs atsevišķiem augļiem uzlīmē uzlīmi, un iepakotajā vienībā minētā uzlīme atrodas vismaz uz 70 % augļu. Alternatīvi – ja uz bumbieriem nav uzlīmju, iepakojumi, piemēram, kastes un tvertnes, ir jāaizzīmogo, lai novērstu to satura izņemšanu, nebojājot zīmogu. Tirdzniecības vietā ir atļauts pārdot arī neiepakotus produktus no iepakojuma vai redeļu kastēm, kuras ir aizzīmogotas vai kurās ir augļi ar uzlīmēm, taču ar noteikumu, ka produkti ir novietoti īpašos nodalījumos vai konteineros, uz kuriem skaidri norādīta tā pati informācija, ko nepieciešams norādīt uz iepakojuma un kas minēta produkta specifikācijā.”

Attiecībā uz marķējumu – par pietiekamu tiek uzskatīts norādīt, ka uz augļiem jāuzlīmē uzlīmes; tādēļ frāze “attiecīga logotipa” tiek svītrota. Turklāt, lai patērētājam nodrošinātu izsekojamību, ir iekļauti un labāk izskaidroti vēl divi gadījumi:

1) gadījums, kad uz augļiem nav uzlīmju: lai nodrošinātu identifikāciju, tiek noteikts, ka iepakojumam jābūt aizzīmogotam, lai novērstu tā satura izņemšanu, nebojājot zīmogu;

2) gadījums, kad produkts tiek pārdots neiesaiņotā veidā: ir pievienotas norādes, lai produktu ļautu pārdot neiesaiņotu, nodrošinot identifikāciju.

Teikumu:

“Produkts jālaiž tirgū periodā no 10. augusta līdz nākamā gada 31. maijam.”

izsaka šādā redakcijā:

“Produkts jālaiž tirgū periodā no 25. jūlija līdz nākamā gada 31. maijam.”

Grozījums ir cieši saistīts ar faktu, ka specifikācijas teksts papildināts ar divām agrīnākām šķirnēm – ‘Santa Maria’ un ‘Carmen’. Tādēļ tiek uzskatīts, ka ir atbilstoši pielāgot tirgus laika periodu, sākot to agrāk – 25. jūlijā.

Rindkopu:

“Konteineriem jābūt marķētiem ar uzrakstu Pera dell’Emilia Romagna, kas rakstīts ar vienāda izmēra drukātiem burtiem, aiz kura uzreiz seko šķirnes nosaukums un frāze “aizsargāta ģeogrāfiskās izcelsmes norāde”. Tajā pašā redzamības zonā jāatrodas arī iepakotāja vārdam un uzvārdam, uzņēmuma nosaukumam un adresei, kā arī sākotnējam bruto svaram.”

izsaka šādā redakcijā:

“Konteineriem jābūt marķētiem ar uzrakstu Pera dell’Emilia Romagna, aiz kura uzreiz seko frāze “aizsargāta ģeogrāfiskās izcelsmes norāde” vai akronīms “AĢIN” un šķirnes nosaukums. Tajā pašā redzamības zonā jāatrodas arī iepakotāja vārdam un uzvārdam, uzņēmuma nosaukumam un adresei.”

Precīzi un skaidrāk ir noteikti šādi aspekti:

1) norāde par formulējumu: šis nav būtisks grozījums, tomēr ir noteikta frāzes pareiza kārtība (uzreiz aiz uzraksta Pera dell’Emilia Romagna seko frāze “aizsargāta ģeogrāfiskās izcelsmes norāde” vai akronīms “AĢIN” un šķirnes nosaukums);

2) norāde par svaru: atbilstoši pašreizējiem marķēšanas noteikumiem ir jānorāda neto svars, nevis bruto svars. Tā kā šī ir likumā noteikta prasība un tādējādi – obligāta ikvienam, par atbilstošu tiek uzskatīta šīs norādes svītrošana.

Svītro šādu rindkopu:

“Pēc attiecīgo ražotāju pieprasījuma var izmantot grafisku simbolu. Šis simbols atbilst figurālā vai specifiskā un nepārprotamā logotipa grafiskajam attēlam, tostarp visām standartkrāsām, un tas vienmēr jāizmanto kopā ar ģeogrāfiskās izcelsmes norādi.”

Ņemot vērā to, ka grafiskais simbols specifikācijā nav paredzēts, ir ticis uzskatīts par atbilstīgu šo teksta fragmentu svītrot.

Teikumu:

“Norādei “ražots Itālijā” jāatrodas arī uz eksportam paredzētajām partijām.”

svītro.

Tā kā saskaņā ar spēkā esošajiem tiesību aktu noteikumiem šāda norāde ir obligāta, ir ticis uzskatīts par atbilstīgu šo teikumu svītrot.

Cits (informācija par kontroles iestādi)

Šai specifikācijai pievienota informācija par kontroles iestādi.

VIENOTS DOKUMENTS

PERA DELL’EMILIA ROMAGNA

ES Nr.: PGI-IT-02192 – 28.9.2016.

ACVN ( ) AĢIN ( X )

1. Nosaukums

Pera dell’Emilia Romagna

2. Dalībvalsts vai trešā valsts

Itālija

3. Lauksaimniecības produkta vai pārtikas produkta apraksts

3.1. Produkta veids

1.6. grupa – svaigi vai pārstrādāti augļi, dārzeņi un labība

3.2. Apraksts par produktu, uz kuru attiecas 1. punktā minētais nosaukums

AĢIN Pera dell’Emilia Romagna bumbieri ir produkts, ko iegūst no šādu šķirņu bumbierēm: ‘Abate Fetel’, ‘Cascade’, ‘Conference’, ‘Decana del Comizio’, ‘Kaiser’, ‘Max Red Bartlett’, ‘Passa Crassana’, ‘Williams’, ‘Santa Maria’ un ‘Carmen’.

Laižot tirdzniecībā produktu ar AĢIN Pera dell’Emilia Romagna, tam jāpiemīt šādām īpašībām:

šķirnei ‘Abate Fetel’:

epikarps: gaiši dzeltenīgi zaļš, rūsgans ap kausiņa bedrīti un kātiņu; forma: iegarena, diezgan izstiepta; izmērs: diametrs – vismaz 60 mm; cukura saturs (izteikts Briksa grādos): vismaz 13; stingrums: nepārsniedz 5 kg/0,5 cm2;

šķirnei ‘Conference’:

epikarps: dzeltenīgi zaļš, rūsojums ap kausiņa bedrīti, kas bieži vien novērojams augļa apakšējā trešdaļā; forma: bieži vien simetriska bumbierveida forma; izmērs: diametrs – vismaz 60 mm; cukura saturs (izteikts Briksa grādos): vismaz 13; stingrums: nepārsniedz 5,5 kg/0,5 cm2;

šķirnei ‘Decana del Comizio’:

epikarps: gluds, gaiši dzeltenīgi zaļš, bieži vien sarkanā krāsā, kur to apspīdējusi saule, rūsojums neregulārs; forma: turbīnveida; izmērs: diametrs – vismaz 70 mm, cukura saturs (izteikts Briksa grādos): vismaz 13; stingrums: nepārsniedz 4,5 kg/0,5 cm2;

šķirnei ‘Kaiser’:

epikarps: raupjš, pilnīgi rūsgans; forma: iegarena bumbierveida forma;

izmērs: diametrs – vismaz 60 mm; cukura saturs (izteikts Briksa grādos): vismaz 13; stingrums: nepārsniedz 5,5 kg/0,5 cm2;

šķirnei ‘Williams’ un ‘Max Red Bartlett’:

epikarps: gluds, dzeltenīgi zaļā pamatkrāsā, virskrāsa nedaudz sarkanīga vai spilgti sarkana, epikarps reizēm svītrains; forma: tipiska bumbierveida vai neregulāra bumbierveida; izmērs: diametrs – vismaz 60 mm; cukura saturs (izteikts Briksa grādos): vismaz 12; stingrums: nepārsniedz 6,5 kg/0,5 cm2;

šķirnei ‘Cascade’:

epikarps: gaiši zaļā pamatkrāsā, virskrāsa spilgti sarkana, rūsojums klāj 10–25 % virsas; forma: heterogēna mucveida forma ar vertikālu un šķērsenisku asimetriju; izmērs: diametrs – vismaz 60 mm; cukura saturs (izteikts Briksa grādos): vismaz 13; stingrums: nepārsniedz 5,5 kg/0,5 cm2;

šķirnei ‘Passa Crassana’:

epikarps: blīvs, zaļā krāsā, ar rūsganām lenticelēm; forma: ābolveida forma, bieži – mucveida forma; izmērs: diametrs – vismaz 60 mm; cukura saturs (izteikts Briksa grādos): vismaz 13; stingrums: nepārsniedz 6,5 kg/0,5 cm2;

šķirnei ‘Santa Maria’:

epikarps: gluds, dzeltenīgi zaļā pamatkrāsā; forma: bumbierveida forma vai nošķelta bumbierveida forma; izmērs: diametrs – vismaz 60 mm; cukura saturs (izteikts Briksa grādos): vismaz 12; stingrums: nepārsniedz 6 kg/0,5 cm2;

šķirnei ‘Carmen’:

epikarps: zaļš ar sārti iekrāsotu virsu; forma: iegarena, nedaudz izstiepta; izmērs: diametrs – vismaz 60 mm; cukura saturs (izteikts Briksa grādos): vismaz 12; stingrums: nepārsniedz 6 kg/0,5 cm2.

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

—

3.4. Konkrēti ražošanas posmi, kas jāveic noteiktajā ģeogrāfiskajā apgabalā

Visi posmi, sākot no audzēšanas līdz novākšanai, jāīsteno 4. punktā noteiktajā apgabalā.

3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

AĢIN produktu identifikācijai kastēs un tvertnēs atsevišķiem augļiem uzlīmē uzlīmi, un iepakotajā vienībā minētā uzlīme atrodas vismaz uz 70 % augļu.

Alternatīvi – ja uz bumbieriem nav uzlīmju, iepakojumi, piemēram, kastes un tvertnes, ir jāaizzīmogo, lai novērstu to satura izņemšanu, nebojājot zīmogu.

Tirdzniecības vietā ir atļauts pārdot arī neiepakotus produktus no iepakojuma vai redeļu kastēm, kuras ir aizzīmogotas vai kurās ir augļi ar uzlīmēm, taču ar noteikumu, ka produkti ir novietoti īpašos nodalījumos vai konteineros, uz kuriem skaidri norādīta tā pati informācija, ko nepieciešams norādīt uz iepakojuma un kas minēta produkta specifikācijā.

3.6. Ar reģistrēto nosaukumu apzīmētā produkta marķēšanas īpašie noteikumi

Saskaņā ar attiecīgajiem spēkā esošajiem noteikumiem uz iepakojuma jābūt šādam tekstam:

Pera dell’Emilia Romagna – aizsargāta ģeogrāfiskās izcelsmes norāde –, kā arī iepakotāja vārds un uzvārds, uzņēmuma nosaukums un adrese, produkta tirdzniecības kategorija un izmērs.

4. Ģeogrāfiskā apgabala īsa definīcija

a) Reggio Emilia province – Casalgrande, Reggio Emilia, Correggio, Rubiera, San Martino in Rio un Scandiano.

b) Modena province – Bastiglia, Bomporto, Campogalliano, Camposanto, Carpi, Castelfranco Emilia, Castelnuovo Rangone, Cavezzo, Concordia sulla Secchia, Finale Emilia, Formigine, Medolla, Mirandola, Modena, Nonantola, Novi di Modena, Ravarino, S. Cesario sul Panaro, S. Felice sul Panaro, S. Possidonio, S. Prospero, Savignano sul Panaro, Soliera, Spilamberto un Vignola.

c) Ferrara province – Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Mesola, Fiscaglia, Mirabello, Ostellato, Poggio Renatico, Portomaggiore, Ro Ferrarese, S. Agostino, Tresigallo, Vigarano Mainarda un Voghiera.

d) Bologna province – Anzola dell’Emilia, Argelato, Baricella, Valsamoggia – Loc. Bazzano, Bentivoglio, Budrio, Calderara di Reno, Castello d’Argile, Castelguelfo, Castelmaggiore, Valsamoggia – Loc. Crespellano, Crevalcore, Galliera, Granarolo dell’Emilia, Malalbergo, Medicina, Minerbio, Molinella, Mordano, Pieve di Cento, Sant’Agata Bolognese, S. Giorgio di Piano, S. Giovanni in Persiceto, S. Pietro in Casale un Sala Bolognese.

e) Ravenna province – Alfonsine, Bagnacavallo, Bagnara di Romagna, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, Sant’Agata sul Santerno un Solarolo.

5. Saikne ar ģeogrāfisko apgabalu

AĢIN Pera dell’Emilia Romagna ir lielā mērā atkarīga no augsnes un klimatiskajām īpatnībām, kā arī no ražošanas apgabala darbinieku profesionalitātes. Šie faktori ļauj iegūt to bumbieru sevišķās ķīmiskās, fizikālās un organoleptiskās īpašības, kurus tirgo kā Emīlijai-Romanjai tipiskus produktus valsts un Eiropas mērogā. Tā kā bumbieres ir ļoti jutīgas pret salu, tās pārsvarā audzē ierobežotā apgabalā, kurā vidējā gada temperatūra ir augstāka nekā reģionā kopumā, bet nokrišņu daudzums vidēji ir mazāks. Augsnei raksturīgi sanesu nogulumieži, kas savulaik radušies Po upes plūdu dēļ, un tādēļ augsne ir bagāta ar organisko vielu. Ierobežotais apgabals ir jo īpaši labvēlīgs bumbieru audzēšanai; tajā iegūst aptuveni pusi no šajā nozarē saražotā apjoma Itālijā.

Atsauce uz specifikācijas publikāciju

(minētās regulas 6. panta 1. punkta otrā daļa)

Valdība ir uzsākusi valsts iebildumu procedūru, AĢIN Pera dell’Emilia Romagna atzīšanas pieteikumu 2016. gada 11. augustā publicējot Itālijas Republikas Oficiālā Vēstneša (Gazzetta Ufficiale della Repubblica Italiana) 187. numurā.

Produkta specifikācijas konsolidētais teksts pieejams tīmekļa vietnē: http://www.politicheagricole.it/flex/cm/pages/ServeBLOB.php/L/IT/IDPagina/3335

vai

atverot tieši Lauksaimniecības, pārtikas un mežsaimniecības politikas ministrijas vietni (www.politicheagricole.it) un noklikšķinot uz Prodotti DOP e IGP (ekrāna augšējā labajā pusē), pēc tam uz Prodotti DOP, IGP e STG (ekrāna kreisajā malā) un, visbeidzot, uz Disciplinari di produzione all’esame dell’UE.

(1) OV L 343, 14.12.2012., 1. lpp.